- **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

**Nr. proiect din 21.08.2019**

 Ca urmare a solicitării de emitere a acordului de mediu adresate de **GANZAL FARMVILLE SRL**, cu sediul în mun. Odorheiu-Secuiesc, str. Lemnarilor nr.14, judeţul Harghita înregistrată la Agenţia pentru Protecţia Mediului Harghita cu nr. 1731 din 19.02.2019, completat cu nr.5895/24.06.2019 şi nr. 7174/29.07.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de **20.08.2019** că proiectul **„Realizare fermă de reproducţie porcine în comuna Ulieş, sat Nicoleşti, judeţul Harghita“** propus a fi amplasat în extravilanul comunei Ulieşi, sat Nicoleşti, județul Harghita.

 **- nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit necesitatea neefectuarea evaluării impactului asupra mediului sunt următoarele:

* proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr.2, pct. 1 lit. e) instalații pentru creșterea intensivă a animalelor de fermă, altele decât cele inclusive în anexa nr.1;
* Justificarea potrivit criteriilor prevăzute în anexa nr.3 al Legii nr.292/2018

**1.Caracteristicile proiectului:**

 ***a) dimensiunea şi concepţia întregului proiect;***

 Proiectul vizează demararea unei activități agricole eficiente și sustenabile în domeniul zootehniei şi prevede construirea unei ferme de reproducţie porci ȋn extravilanul comunei Ulieşi, sat Nicoleşti, judeţul Harghita având suprafaţă totală de 14 300 mp.

Capacitatea fermei: va fi de **448** locuri pentru scroafe, **3** locuri pentru vieri, şi **2160** locuri pentru purcei.

Total locuri scroafe şi vieri**: 451 locuri**, din care 12 locuri pentru specia BAZNA ( rasă autohtonă).

Durata unui ciclu de fătări: 155 zile ( 28 zile maternitate, 122 zile gestaţie, 5 zile aşteptare, total ciclu: 155 zile)

Număr de cicluri/an: 2,35 cicluri fătări

Număr de cicluri/an: 4,58 ( purcei)

Număr de purcei cu greutate de 20-25 kg comercializaţi **anual** la vârsta de 77 zile: cca.**9634 capete** ( cu luare în considerare unei pierderi de 10,5% la maternitate şi 1,53% în creşă şi scrofiţele de înlocuire: 90 buc/an)

**Proiectul prevede realizarea:**

- unei hale de reproducţie a porcilorcu regim de înălţime P şi suprafaţă construită Sc= 3294,54 mp, cuprinzând:

4 sectoare şi anume:

sectorul *monta + vieri* cu **Su= 384,74** mp, alcătuit din 2 compartimente cu 65 de cuști în total **130 de locuri**

sectorul *gestaţie în grup* cu **Su= 659,84** mp, alcătuit din 2 compartimente cu câte 15 boxe ocupate a câte 7 scroafe pe boxă în total **210 locuri pentru scroafe gestante**

sectorul *maternitate* cu Su= **595,68** mp, alcătuit din 2 compartimente cu câte 54 boxe de fătare amplasate pe 6 rânduri transversale cu câte 9 boxe, în total **108 locuri**

sectorul *creşe* cu **Su= 615,52 +309,6 =925,12** mp, alcătuit din 6 compartimente a câte 12 boxe populate cu 36 purcei/compartiment, din care un compartiment este întotdeauna liber, deoarece compartimentele trebuie dezinfectate pe rând. Astfel, sectorul de creșă va avea capacitatea maximă de **2.160** locuri pentru purcei în același timp (5 compartimente x 36 purcei x 12 boxe).

un filtru sanitar pentru personal, birou şef depozit, sala de mese, spălător, camera tehnică având Sutotal= 89,1 mp

bucătărie furajeră cu Su =28,71mp;

camera frigorifică cu Su = 15,24 mp

laborator necropsie cu Su = 14,95 mp

centrala termică cu Su = 20,76 mp

laborator pentru însămânţări artificiale + compartiment vieri cu Su = 67,15 mp

compartiment pentru carantină: Su = 68,36 mp

- **6 silozuri exterioare** pentru depozitarea furajelor;

- **gospodăriei de apă**, formată din:

1 buc.puţ forat cu staţie de pompare

1 buc.rezervor subteran pentru înmagazinare a apei, cu V= 60 mc

reţele de alimentare cu apă (conducta de refulare PEHD100; reţele de distribuţie cu Dn 63- 32mm);

- reţelei de canalizare în sistem divisor, realizate din conducte PVC;

- unui bazin betonat îngropat cu V =60 mc pentru prestocarea dejecţiilor, prevăzut cu un grup de pompare;

- unei lagună pentru stocarea dejecţiilor cu volum util V = 2200 mc;

- unui bazin din răşină poliesterică pentru colectare ape uzate menajere de la filtru sanitar cu V = 5 mc

- unui bazin din răşină poliesterică pentru colectare ape uzate menajere de la laboratorul de necropsie cu V = 5 mc.;

- drumurilor de circulaţie şi rampei pentru dezinfecţie auto, cu S = 900 mp;

- platformei betonate pentru transformator;

- montării echipamentelor specifice tehnologiei de creştere a porcilor (adăpare; hrănire; iluminare; climatizare);

- achiziţionării utilajelor: tractor ( 1 buc.), încărcător frontal ( 1 buc), cisternă vidanjă ( 1 buc.)

- împrejmuirii incintei;

- amenajării de spaţii verzi;

Fluxul tehnologic prevede înseminţarea scroafelor, creşterea purceilor pȃnă la greutatea de 25 kg şi la final, livrarea purceilor către fermele de ȋngrăşare

Etapele procesului de reproducţie sunt următoarele:

1.Cazarea scrofiţelor/scroafelor ȋn compartimentul de aşteptare ȋn grupuri a halei

2. Însămânţarea artificială

3. Cazarea ȋn grup a scroafelor/scrofiţelor gestante

4. Transferul ȋn sectorul maternitate

5. Înţărcarea purceilor se realizează la vârsta de 28 zile şi greutatea de cca. 8 kg, după care scroafele sunt mutate în sectorul de așteptare, iar purceii în sectorul de tineret.

6.Transferul purceilor ȋn sectorul creşă

7. Livrarea în sectorul de îngrăşare-finisare din altă fermă

Cadavrele de animale se stochează în lada frigorifică din camera de necropsie şi se incinerează la terţi ȋn instalaţii autorizate.

După depopularea unui compartiment din hala de reproducţie, se procedează la curăţirea manuală şi mecanică a compartimentului din hală şi îndepărtarea tuturor deşeurilor, după care urmează spălarea cu apă cu presiune înaltă şi dezinfecţia pe toată suprafaţa prin pulverizarea soluţiilor de dezinfectanţi, în concentraţii de 1-2%.

In cadrul halei se va realiza o tehnologie complet automată de furajare lichidă. Bucătăria furajeră va fi dotată cu 1 tanc de apă cu V =1800 l, pentru asigurarea apei în tancurile de amestecare a făinurilor furajere şi cu 1 tanc de apă cu V = 1500 l pentru apa folosită în scopul asigurării fluidităţii de transport a furajului pe circuitele de furajare

Asigurarea apei pentru adăpat se va realiza în regim controlat în hală, prin sistem de suzete instalate în fiecare boxă. Se va utiliza apă din puț situat în cadrul fermei

Managementul dejecţiilor

In ferma de reproducţie porci, podeaua este acoperită parţial cu plăci sau este ȋn ȋntregime din grătare PVC, ȋn funcţie de sectorul de creştere. Sub plăcile din beton sau sub grătarele din plastic se captează dejecţiile ȋntr-un canal cu adȃncime variabilă, ȋn funcţie de sectorul de producţie.

Canalele de dejecţii vor fi construite din materiale impermeabile, cu adȃncimea de 40-60cm.

Dejecțiile vor fi deversate gravitaţional în bazinul de prestocare dejecţii cu V = 60 mc (dimensiuni utile : L x l x h = 4,5x4,5x 3m) realizat din beton armat cu adaos de impermeabilizare, de unde prin intermediul unei pompe vor fi transportate în laguna de dejecţii,formată dintr-un compartiment cu capacitate utilă de 2200 mc, hidroizolat cu folie de înaltă densitate pe toată suprafaţa cuvetei, inclusiv taluzurile, ancorată la partea superioară a taluzului cu un inel perimetral din nisip compactat

Evacuarea dejecţiilor se va face cu o vidanjă-cisternă cu capacitatea de 10.000 l.

Dejecţiile sunt transportate şi împrăştiate pe terenurile agricole cu respectarea măsurilor stabilite în *Codul de bune practici agricole pentru protecția apelor împotriva poluării cu nitrați din surse agricole*.1

1. **Cumularea cu alte proiecte** : Nu este cazul.
2. **Utilizarea resurselor naturale**, în scopul special a soiului, a terenurilor, a apei și a biodiversității: Apa potabilă necesare pentru adăpatul animalelor, în scop igienico-sanitar şi tehnologic va fi preluată din sursa subterană ( puţ forat) în incinta amplasamentului...
3. **Cantitatea și tipurile de deșeuri generate :**

**În faza de construcţie** pot fi generate următoarele tipuri de deşeuri:

-deşeuri municipale amestecate: cod 20 03 01: cca. 104 kg/lună ( de la 24 persoane)

**În faza de operare** la nivelul fermei modernizate:

- deşeuri de ţesuturi animale ((cadavre porci, embrioni morţi) – cod 02 01 02 - în cantități variabile , conform evidenţei HG 856/2002, estimat:2260 kg/an ;

- ambalaje de materiale plastic- cod 15 01 02 - în cantități variabile , conform evidenţei HG 856/2002

- ambalaje de hârtie – cod 15 01 01 - în cantități variabile , conform evidenţei HG 856/2002

- deşeuri de ambalaje de la materiale dezinfectante, dezinsectante- 15 01 10\*- în cantități variabile , conform evidenţei HG 856/2002

- deşeuri rezultate din activitatea de asistenţă veterinară: obiecte ascuţite: cod 18 01 01; deşeuri a căror colectare şi eliminare fac obiectul unor măsuri speciale pentru prevenirea infecţiilor: cod 18 02 02\* (ambalaje de la antibiotice, seruri); deşeuri a căror colectare şi eliminare nu fac obiectul unor măsuri speciale pentru prevenirea infecţiilor: cod 18 02 03 (ambalaje); medicamente: cod 18 02 08- cca 10kg/an;

- cenușă de vatră – cod 10 01 01-în cantitate de 0,38kg/h

- deşeuri municipale amestecate de la angajaţi: cod 20 03 01- cca. 52 kg/lună

1. **Poluarea și alte efecte negative:**

***- emisii în aer*:**

***În timpul construcţiei****:* poluanții evacuați sunt din activitățile aferente construcției, din funcționarea utilajelor și echipamentelor mobile motorizate din activitatea de transport rutier: CO,NOX,NMVOC,CH4,N2O,NH3,PM2,5,CO2,SO2,

***În perioada de operare****:* -surse fixe punctiforme nedirijate pe amplasament, (ventilatoarele aferente adăpostului de reproducţie porci) şi stocarea dejecţiilor lichide în cadrul amplasamentului -*metan, amoniac, compuşii organici volatili nemetanici, monoxidul de azot, protoxidul de azot N2O şi particulele*, dintre care metanul și protoxidul de azot sunt gaze cu efect de seră, şi *mirosuri*

 - aplicarea dejecţiilor lichide maturate pe terenurile agricole

-surse de emisii punctuale datorate sursei staţionare de ardere de mică putere **(**sub 1 MW) -*pulberi total în suspensie (TSP), CO, NOx, SO2,*

- surse liniare : traficul autovehiculelor în cadrul amplasamentului,

*CO, NOx, NMVOC, CH4, N2O, NH3, PM2*,5 *CO2, SO2, plumb,cadmiu, crom, nichel, seleniu, zinc (metale grele din carburant), POPs ( poluanţi organici persistenţi): indeno(1,2,3-cd)pyren, benzo(k)fluoranten, benzo(b)fluoranten, benzo(g,h,i)pyren, fluorantene, benzo(a)pyren*

**-Sisteme de reducere a emisiilor din procesul de creștere a porcilor de reproducţie ( scroafe) și de managementul dejecțiilor rezultate :**

este respectată distanța minimă de protecție sanitară între teritoriile protejate și ferma de reproducţie porcine stabilită de Ordinul M.S. nr.119/2014 *pentru aprobarea Normelor de igienă și sănătatea publică privind mediul de viață al populației*,

reducerea vitezei vântului și a ratei de schimb a aerului pe suprafața dejecțiilor lichide prin operarea lagunei de stocare dejecţii la un nivel mai scăzut de umplere în urma realizării unui inel perimetral din nisip compactat pentru ancorarea foliei de înaltă densitate pe la partea superioară a taluzului

reducerea la minimum a amestecării dejecțiilor lichide în lagună prin realizarea unui bazin de prestocare cu V = 60 mc., prin umplerea lagunei sub nivelul suprafeței, realizarea procesului de golire cât mai aproape posibil de baza lagunei şi prin evitarea omogenizării care nu este necesară și a circulației dejecțiilor lichide (înainte de golirea lagunei de dejecții lichide).

acoperirea lagunei cu o acoperitoare flexibilă și/sau plutitoare.

**Sisteme de reducere a emisiilor în aer provenite din împrăștierea pe sol a dejecțiilor animaliere**:

încorporarea dejecțiilor animaliere în sol cât mai repede posibil.

aplicarea împrăștierii în fâșii- rampă orizontală cu furtunuri sau rampă orizontală cu duze de stropire la înălțime mică.

- **Sisteme de reducere a emisiilor de la instalația de ardere de mică putere**

coș de dispersie având caracteristici geometrice: H=6,70 m şi D=0,25 m pentru evacuarea/dispersia gazelor de ardere de la centrala termică;

**-emisii în apă:**

*În timpul construcţiei*: Nu este cazul.

*În perioada de operare*:

-Apele uzate fecaloid- menajere de la filtru sanitar, CT, birouri: Qu zi med menajer = 0,3 mc/zi = 110 mc/an, colectate prin rețeaua de canalizare menajeră interioară din conducte PVC-KG 110 mm şi stocate într-un bazin subteran vidanjabil etanş , confecţionat din răşină poliesterică, cu V1 =5 mc

-Apele uzate rezultate de la laboratorul de necropsie colectate prin rețeaua de canalizare menajeră interioară din conducte PVC-KG 110 mm şi stocate într-un bazin subteran vidanjabil etanş , confecţionat din răşină poliesterică, cu V2 =5 mc

Apele uzate din cele două bazine V1 respectiv V2 se vor vidanja periodic şi se vor transporta la cea mai apropiată staţie de epurare.

-Apele tehnologice rezultate de la igienizări spaţii şi instalaţii tehnologice ale sistemului de adăpostire- Qu zi med tehn.=4,5 mc/zi =1642,5 mc/an - vor fi gestionate împreună cu dejecţiile. Colectarea dejecţiilor se face sub podeaua halei de reproducţie porci, ȋn canale comune cu reţeaua de canalizare a apelor uzate rezultate de la igienizarea halei.

Prin reţeaua de canalizare tehnologică ( dejecţii) confecţionată din conductă PVC-KG 250-300 mm, apele uzate tehnologice cu dejecţii sunt evacuate într-un bazin betonat îngropat cu V =60 mc pentru prestocarea dejecţiilor, cu dimensiuni utile: L x l x h = 4,5m x 4,5m x 3m, realizat cu fundaţii tip radier şi pereţi din beton armat cu aditivi de impermeabilizare, prevăzut cu un grup de pompare şi cu un sistem cu senzori de preaplin care comandă cuplarea pompei la atingerea unui anumit nivel al dejecţiilor.

Din bazinul de prestocare dejecţiile şi apele uzate tehnologice sunt pompate prin conducta PE160 mm în laguna de dejecţii, formată dintr-un bazin săpat cu un compartiment cu capacitate utilă de Vutil= 2200 mc, hidroizolat dublu cu folie de înaltă densitate pe toată suprafaţa cuvetei, inclusiv taluzurile, ancorată la partea superioară a taluzului cu un inel perimetral din nisip compactat şi prevăzută cu sistem de avertizare în caz de fisurare a stratului de impermeabilizare de la interfaţa cu dejecţiile conform prevederilor Avizului de gospodărire a apelor nr. 64/18.04.2019., emis de ABA Mureş.

Periodic, după mineralizare, dejecţiile vor fi transportate de titularul proiectului şi aplicate pe terenurile agricole ale terţilor din zonă pentru fertilizare

**-Zgomot:**

Utilajele vor fi noi şi performante, care nu produc zgomot peste nivelul admis. Nivelul de zgomot produs de utilaje se încadrează între 60-80 dB. Nivelul de zgomot se va încadra sub limitele prevăzute prin STAS 10009/2017;

Având în vedere ca zonele de locuit sunt amplasate peste 1000m de fermă, zgomotul produs de activitatea fermei nu va modifica nivelul presiunii acustice în zonă.

f**) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice**: Cantităţile de metan şi protoxid de azot emise în urma implementării proiectului nu prezintă o creştere semnificativă faţă de situaţia existentă prin urmare

g) riscurile pentru sănătatea umană: Amplasarea propusă a obiectivului la distanţa mai mare de 1000 m faţă de cele mai apropiate intravilane ale localităţilor componente ale comunei Ulieş: Nicoleşti, Obrăneşti, Vasileni, reduce efectele negative pe care activitatea le-ar putea avea asupra sănătăţii oamenilor.

Prin urmare proiectul nu generează un impact potențial asupra condițiilor de viață ale locuitorilor. .

 **2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în extravilanul localităţii Nicoleşti, com. Ulieşi,județul Harghita, în proprietate privată conform Certificatul de Urbanism nr.41/27.07.2018 emisă de Comune Ulieşi. Folosinţa actuală a terenului este fâneaţă şi arabil;

**b)bogăția, disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, o parte a extravilanului comunei Ulieşi, sat Nicoleşti, jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact pozitiv minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-*în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g)cumularea impactului cu impactul altor proiecte existente și/sau aprobate:Nu este cazul.

 **II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

-Titularul deține Avizul de gospodărire a apelor nr.64 din 18.04.2019 emisă de ABA Mureş

**Condițiile de realizare a proiectului:**

 a.Respectarea prevederilor Avizului de gospodărire a apelor nr.64 din 18.04.2019 emisă de ABA Mureş, prin care se impune pentru laguna , aplicarea dublei impermeabilizări şi prevederea unui sistem de avertizare a fisurării stratului de impermeabilizare aflat la interfaţa cu dejecţiile.

b. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, măsurate în punctul de control stabilit în contractul de abonament pentru serviciul de preluare a apelor uzate direct în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

Titularul activităţii are obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea

f. Fertilizarea cu dejecţii animaliere se va face respectând în mod obligatoriu prevederile-„Codului de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al MMGA nr. 1182/2005 şi MAPDR nr.1270/2005.

g. Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile şi mirosurile să nu determine o deteriorare semnificativă a calităţii aerului, dincolo de limitele amplasamentului.

h. Titularul/operatorul activităţii îşi va planifica activităţile din care rezultă mirosuri dezagreabile persistente, sesizabile olfactiv (transportul dejecţiilor, anumite lucrări de întreţinere) ţinând seama de condiţiile atmosferice, evitându-se planificarea acestora în perioadele defavorabile dispersiei pe verticală a poluanţilor(inversiuni termice,timp înnorat), pentru prevenirea transportului mirosului la distanţe mari.

Se va face instruirea personalului pentru a-şi desfăşura activitatea astfel încât nivelul mirosului să fie minim.

i. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

j. La finalizarea proiectului aveţi obligaţia de a solicita şi obţine autorizaţie de mediu în conformitate cu Ordinul MMDD nr.1798/2007.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

p.ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

Ing. ABOS Judit geogr. MIHÁLY István